**Správa**

zo zasadania riešiteľského kolektívu projektu APVV 15-0644 ,,Možnosti kriminologického a trestnoprávneho riešenia domáceho násilia“ zo dňa

04. 09. 2017 (FP PEVŠ, Tomášikova 20, Bratislava, zas. č. 1)

**Prítomní:**

doc. JUDr. Peter Polák, PhD.

JUDr. Marcela Tittlová, PhD.

JUDr. Andrea Erdöšová, PhD.

JUDr. Zuzana Medelská Tkáčová, PhD.

JUDr. PhDr. Libor Klimek, PhD.

JUDr. Marek Talapka

Mgr. Peter Papáček

**Program:**

1. **Otvorenie zasadania**
2. **Finalizácia zborníka z konferencie**
3. **Plán činnosti na obdobie 09-12/2017**
4. **Prezentácia výsledkov činnosti**
5. **Diskusia**

**Zasadanie riešiteľského kolektívu projektu APVV 15 – 0644 otvoril doc. JUDr. Peter Polák, PhD. ako zodpovedný riešiteľ projektu. Zapisovaním priebehu a vypracovaním záverečnej správy poveril členku riešiteľského kolektívu JUDr. Marcelu Tittlovú, PhD.**

**K bodu 1)**

 Po otvorení zasadania konštatoval zodpovedný riešiteľ doc. JUDr. Peter Polák, PhD. prítomnosť členov riešiteľského kolektívu a poďakoval za vzornú účasť na stretnutiach.

**K bodu 2)**

Zodpovedný riešiteľ doc. Polák vyzval Dr. Tittlovú, aby prezentovala pokračujúce práce na zborníku z konferencie:

* Zborník je finalizovaný, je recenzovaný, spracované a doručené sú recenzné posudky od oboch recenzentov
* V rámci rozpočtu boli oslovené vydavateľstvá s rovnakou požiadavkou na prípravné práce k zborníku a na zaslanie cenovej ponuky
* Podľa doručených ponúk bolo vybrané vydavateľstvo WK Bratislava, ktoré pracuje na príprave zborníka
* Cenový rámec je z pohľadu rozpočtu prijateľný
* Zborníky budú dodané na FP PEVŠ
* Následne po dodaní bude doručená faktúra (po prevzatí zborníkov a kontrole)
* Dr. Talapka následne zabezpečí doručenie referentom, do knižníc aj recenzentom
* O činnosti budú členovia informovať kolegov aj zodpovedného riešiteľa.

**K bodu 3) a 4)**

 V rámci plánu činnosti upozornil doc. Polák členov na nutnosť ich publikačnej aktivity. Poukázal na viaceré zahraničné aktivity členov riešiteľského kolektívu (v Poľsku). Požiadal členov, aby postupne referovali o svojej analytickej činnosti, s výsledkami ktorej bol spokojný. Konkrétne sa prezentovali tieto skutočnosti:

* Problém definovania domáceho násilia (nejednotnosť na úrovni právneho poriadku) – Dr. Tittlová
* Roztrieštené možnosti dosiahnuť pomoc obetiam domáceho násilia (inštitucionálne i právne) – doc. Polák
* Zlyhávanie vnútroštátneho systému pomoci obetiam domáceho násilia, za čo je SR kritizovaná na úrovni medzinárodnej aj európskej – Dr. Erdöšová,
* Možnosti inšpirácie nášho právneho priadku z množstva analyzovaných rozsudkov ESĽP, Súdneho dvora – Dr. Klimek
* Množstvo zdrojov, ktoré sa venujú násiliu a prezentujú ho ako rôzne javy – Dr. Papáček (upozornil na veľmi nepresné a často nejednotné definície a vnímania v rôznych zdrojoch)
* Nezohľadňovanie a nepremietanie všetkých foriem násilia do pojmu domáce násilie, vytesňovanie jednotlivých obetí (Dr. Talapka)

 Zberom a sumarizáciou publikácii poveril Dr. Tittlovú. Tá následne konštatovala, že plánované časopisecké výstupy sú problematické, nakoľko požadujú určitú odbornú vedeckú rovinu poznania, a konkrétne riešenia, čo v analytickej fáze a vo fáze syntézy nie je možné. Omnoho vhodnejšie je zameranie na diskusiu v rámci konferencií, výmenu poznatkov na tejto úrovni, čo zodpovedá fáze riešenia projektu. V tomto ju podporil Dr. Klimek aj Dr. Erdöšová-

 Zodpovedný riešiteľ ďalej zdôraznil povinnosti členov kolektívu a vyzval na ich operatívne plnenie (Dr. Tittlová informovala, že sa tak deje priebežne).

**K bodu 5)**

 Dr. Tittlová v spolupráci s Dr. Klimekom informovala o možnostiach financovania výpočtovej techniky. Prebiehajú operatívne nákupy kancelárskych potrieb (v súvislosti s konferenciou ich bolo pomerne veľa), no spracovávanie a finalizácia výstupov kladú zvýšené nároky na výpočtovú techniku. Dr. Klimek sa podujal urobiť prieskum trhu, pripraviť výberové konania pre nákup výpočtovej techniky a následne objednávky sfinalizovať.

**Závery:**

V rámci jednotlivých bodov prvého stretnutia riešiteľského kolektívu sa formulovali základné usmernenia a odporúčania pre činnosť jednotlivých členov riešiteľského kolektívu. Stanovili sa základné smery činnosti a prvotné, prípravné úlohy riešiteľského kolektívu smerom do budúcna.

V Bratislave, 04. 09. 2017

Zapísala:

JUDr. Marcela Tittlová, PhD.

 Doc. JUDr. Peter Polák, PhD.

 zodpovedný riešiteľ

Na vedomie:

* členom riešiteľského kolektívu